La Taula de Pobresa Energètica de Valls presenta una guia de drets energètics | Ràdio Ciutat de Valls
Home VALLSINFO La Taula de Pobresa Energètica de Valls presenta una guia de drets...
La Taula de Pobresa Energètica de Valls presenta una guia de drets energètics
Aquest dimecres 19 de febrer la Taula de Pobresa Energètica de Valls ha presentat la Guia dels drets energètics. L’accés que tenim a l’energia està lligat al benestar de les persones i els subministraments d’energia tenen un caràcter bàsic, així la guia pretén ser una eina per entendre aquest fenomen i poder donar resposta a la realitat individual. Jordi Cartanyà, regidor d’Acció Comunitària, Participació i Igualtat.
Per altra banda, la trobada de la Taula de Pobresa Energètica també ha servit per actualitzar les dades sobre les accions i projectes que s’estan desenvolupant, i ha realitzat dinàmiques per tal de generar noves accions i fer un treball en xarxa. La Taula és un espai de reflexió, planificació i disseny per a garantir l’accés al consum energètic de les famílies amb vulnerabilitat.
La Taula està composta per Jordi Cartanyà, regidor d’Acció Comunitària, Participació i Igualtat, Xavier Salat, regidor de Sostenibilitat, Serveis Ambientals i Medi Natural, representants de Serveis Socials i del Pla Local d’Inclusió Social i d’Habitatge com Provalls, així com de les entitats del tercer sector, Creu Roja, Càritas i Associació Egueiro, representants de les empreses subministradores, Sorea, Endesa i Iberdrola i Naturgy i representants de la Federació d’Entitats Veïnals, Plataforma d’Afectats per la Hipoteca (PAH), Col·legi d’Enginyers tècnics industrials de Tarragona, OCIC (Oficina Comarcal d’Informació al Consumidor) de l’Alt Camp i les empreses IKEA i d’Inspro-Fenienergia.
http://valls.radiociutat.com/uploads/2020/Croniques/20200219cronicapobresa.mp3
Article anteriorEl pressupost municipal serà de 27 milions d’euros